Nyeste Skilderie af Kiøbenhavn, 1810-05-19
Da Skatkammer-Lorden foreslog Parlamentet at understøtte Portugal med en Sum af 980,000 Pd. sagde han, at han snarere havde ventet at være bleven beskyldt for Guidskhed end Ødselhed ved at nævne denne Sum, naar han betænker den Jver, hvormed man for betragtede denne Gjenstand, saafremt han ikke havde fornummet at man havde modsat sig Motionen. Han maa tilstaae, at dersom det kunde godtgjøres, at den Franske Keiser havde faaet et roligt Herredømme over Spanien, vilde Portugal umuelig kunne reddes, uagtet det understøttedes af Engelland. Men dersom det lykkes Engelland at deele de Franskes Magt, saa understøtter det for saavidt Spanien og bidrager til dets Beskyttelse. J det han beraaber sig herpaa, ønsker han ikke at bringe alt hvad der tilforn er sagt om denne Gienstand i Erindring igjen, men henholder sig kun til Parlamentets enstemmige Sindelav og Følelser i Husets Adresser til Kongen. Han oplæste derpaa de Steder i Adresserne af sidste og nærværende Møde som Giensvar paa Kongens Taler, hvori Huset udtrykker sin Glæde over Majestætens Beslutning, at understøtte Spanierne mod Frankrige saalænge de vedblive at være dem selv troe. Den simple Statskonst og Klogskab byder at understøtte Spanien og Portugal, saalænge dette kan skee ved noget Middel, som man med Sandsynlighed kan love sig Held af. Man kunde aldrig mistvivle om Held saalænge den hele Halve ikke var i de Franskes Hænder. Saalænge vi see nogen Deel deraf viser tilbørlig Energie, opfordres vi til at holde denne Energie i Live, og opmuntre og nære den til det Yderste. Det var nu ikke Spørgsmaalet hvilken Deel af Spanien der var den bedste til at understøtte. Vi ere i Besiddelse af Portugal, og det Forslag, der nu skulde gjøres Huset bestaaer deri, at vi maa understøtte Halvøens Sag, naar vi kunne, eller forsaae den. Enten maa vi understøtte den medens den er i Live eller lade baade Spanien og Portugal. overvældes af Frankrige. Naar vi gjøre det sidste overgive vi dem til den mægtigste Fiende, vi nogensinde have havt. Spørgsmaalet er: bør vi nu, paa Grund af nogle antagne Uheld, forsaae dem: forsage vor egen Sag, og med den, vor egen Caracteer og Ære, Naar Spaniernes Sag nu maaskee krævede, at fegte under Cadix's Mure, burde vi da vel vise Verden, at vi forsaae den. Dersom vi nu ved at holde en Armee af 30 eller 40,000 Mand i Portugal, kunde tvinge Frankrige til at lade indmarchere i dette Rige en Armee af 100,000 Mand istedet for 10,000 Mand, som, uden vor Hielp, vilde være tilstrækkelige til at betvinge Portugal, vilde vi da ikke høiligen bidrage til Spaniens Understøttelse? Man kunde spørge: om han nærer noget godt Haab om den Spanske Sag, Dersom han ikke gjorde det vilde han alligevel sige, at den ikke bør forsages. Troede noget af Husets Lemmer, der tænker anderledes og var af samme Mening forrige Aar, at Kampen vilde bleven fortsat ligge til dette Øieblik, Han und faae sig ikke ved at sige, at han havde saa gode Tanker om den Spanske Sag, at han ikke troer Napoleon vil blive istand til at beholde et roligt Herredømme over Spanierne. Han følte sig overbevist herom, forudsat at Spanierne ikke forlades af Storbritannien eller Spanien selv. Dersom de vedbleve at være deres egen Sag tro, vilde Frankrige ikke blive istand til at beholde Spanien under sit Herredom og tillige bruge sine Armeer paa andre Steder; for i det Tilfælde vilde der udfordres ligesaa stor en Armee til at occupere Spanien, som der udfordredes til at erobre det. Nederlag, antog han, vilde følge paa Nederlag, men netop denne Omstændighed vilde med Tiden lære Spanierne at seire. Det vilde ikke være politisk og det kunde ikke være hæderligt for Engelland at forsage Spaniens Sag. Det var umueligt at sige hvilken Hændelse der kunde møde. Under den sidste Krig beroede Kampens Udfald paa en eneste Dag. Endnu en eneste Dags Forseelser fra Fransk Side og Europas Rolighed havde været tilveiebragt. At saadan en Omstændighed igien kunde møde var umueligt at vide forud, men i saadan en Kamp, hvor enhver Fornuftgrund opfordrer til at blive ved, burde man ikke forsætligen opgive alt Haab om Lykke. Han endte med det Forslag, at en Sum af 980,000 Pd. skulde beviges Kongen til Understøttelse for Portugals militaire Anstrængelser.